Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1987

22. § A fuvarozásra felvett vasúti kocsi akkor tekinthetõ elveszettnek, ha a fuvarozási határidõ lejártát követõ 3 hónapon belül nem bocsátható az átvevõ rendelkezésére. A kocsitulajdonos vagy a kocsibérlõ a fuvarozási határidõ lejártát követõ 30 nap elteltével jogosult a kocsi kutatására igényt benyújtani. Az igénybejelentésben fel kell tüntetni a tulajdonos vagy a bérlõ rendelkezésére álló mindazon adatokat, amelyek szükségesek a kocsi kutatásához (utoljára mikor, hová, milyen állomásról, milyen küldeménnyel adták fel a kérdéses kocsit stb.). Az igénybejelentést két példányban kell benyújtani. A vasút keletbélyegzõjének lenyomatával és az átvevõ alkalmazott aláírásával mindkét példányon igazolja az igénybejelentés átvételét. Ezek közül egy példány a bejelentõt illeti. A kocsi kutatására irányuló igénybejelentés nem minõsül a 30. § szerinti felszólamlás benyújtásának.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes